Det Åpne Teater

Det Åpne Teater,  i Oslo var et verkstedsteater for norske dramatikere.Teateret ble grunnlagt i 1983 og ble etablert som stiftelse i 1986.   Stiftelsens  formål var  å utvikle og fremføre ny norsk dramatikk, og bidra til faglig og kunstnerisk utvikling for dramatikere. Teateret flyttet inn i Tøyenbekken 34, i de tidligere lokalene til Oslo Elektriske Sveiseverksted 1987.

Inititativtaker, kunstnerisk- og daglig leder for Det Åpne Teater var Anne-May Nilsen. Stifterne i 1986  var Anne-May Nilsen, Stian Sørlie, Barthold Halle, Esther Reiss og Steffen Johannessen.  Anne-Karen Hytten var teaterets faste instruktør og dramaturg  fra 1992 til 1998.

Fra 1999 tok  Franzisca Aarflot (regissør og dramatiker) over som teatersjef, og dramaturgarbeidet ble ledet av dramaturg Ragnhild A. Mærli fra 1998.

Teateret tilbød nye dramatikere individuell veiledning for utvikling av scenetekst, hvor tekster blir behandlet av dramaturger og instruktører, eventuelt går gjennom en tverrfaglig prosess med andre scenekunstnere.

Teatret co-produserte rundt to produksjoner årlig sammen med andre teatre eller frie grupper, og var i tillegg vertskap for en rekke gjesteforestillinger hver sesong.

Teateret samarbeidet med Nationaltheatret, Det Norske Teatret og Statens teaterhøgskole, og initierte i 2002 ett 2-årig pilot-prosjekt for tre dramatikere, senere har Kunsthøgskolen i Oslo vedtatt å starte en slik utdanning. En av deltakerne på pilotprosjektet, Liv Heløe, mottok Ibsenprisen i 2006.

Teateret hadde også fokus på internasjonalt samarbeid og introduksjon av norske dramatikere i utlandet og tilsvarende til Norge.

Stiftelsen Det Åpne Teater skiftet navn 31. desember 2009  til Dramatikkens hus.

Teaterbygningen
Det tidligere sveiseverkstedets lokaler i Tøyenbekken 34 er ombygget til et teaterbygg, blant annet gjennom dugnadsinnsats fra kulturlivet og økonomisk støtte fra næringslivet. Det Åpne Teater kjøpte bygningen for 4,8 mill. kroner  i 1994 med økonomisk støtte fra Staten (kr 2,1 mill. over 2 år) og fra Oslo kommune (2,1 mill.) 
 Urpremierer ved Det Åpne teater 
"Jekkpott" av Niels-Reinhard Christensen - regi Anne-May Nilsen  1983

"Beate - hører du meg?" av Eigil Steinsfjord - regi Gunnar Olram 1986

"Tilfellet Harriet Grinde" av Merete Wiger - regi Eva Røine 1986

"Skiftende skydekke" av Stian Sørlie - regi John Heggedal 1987

"Vinduet" av Cindy Haug - regi Edith Roger 1987

"Hunden er løs" av Runar Bakken - regi Edith Roger 1987

"Santa Rosa min stjerne" av Turid Nystøl Rian - regi Edith Roger 1987

"Revansj" av Karl Sundby - regi Karl Sundby 1988

"Blindebukk med tida" av Issak E. Issak - regi Barthold Halle 1988

"Se opp for knuste drømmer" av Stian Sørlie - regi Trond Lie 1988

"Dette er ditt liv" av Egil Teige - regi Petter Næss 1990

"Barcelona Bar" av Karl Sundby - regi Per Johan Møyen 1992

"Forglemmegei" av Torgeir Rebolledo Pedersen - regi Per Johan Møyen 1993

"Milde Himmel" av Lennart Lidstrøm - regi Anne-Karen Hytten 1993

"Bare et lite tilfelle" av Inger Johanne Røisli - regi Erik Øksnes 1993

"Fluen" av Margaret Johansen - regi Anne-Karen Hytten 1993

"Blindemann" av Margaret Johansen - regi Anne-Karen Hytten 1993

"Roy og Norma" av Bernt Kristian Børresen - regi Anne-Karen Hytten 1994

"Jenny og jeg" av Margaret Johansen - regi Anne-Karen Hytten 1994

"Mandag - ikke si det er mandag" av Karl Sundby - regi Karl Sundby 1994  (Stykket ble adaptert til film i 1995 av Axel Hellstenius, filmen fikk navnet "Blåmandag")

"In the getto - en slumrevy" tekster av Are Kalvø, Sidsel Mørck, Karl Sundby, Christian Wolther, Dagfinn Nordbø og Ivar Tindberg - regi Ivar Tindberg 1996

"Skal, skal ikke?" en bukett enaktere av Vivi Schøyen: "Med litt hjelp av Picasso", "Kirsebær og fullmåne", "Opium", "Hva med en gresk salat?" - regi Anne-Karen Hytten 1997

"Carmen og Don Juan" av Anders Bye - regi Barthold Halle 1997

"Suppen er utmerket" av Lennart Lidstrøm - regi Lennart Lidstrøm 1998

"Mødre" av Issak Esmail Issak - regi Franziska Aarflot 1998

"Svanesang" av Inger-Margrethe Lunde - regi Line Rosvold. 1998

Det Åpne Teater har frem til 1999  i tillegg medvirket til 21 urpremierer ved institusjonsteatre, 12 TV- og filmproduksjoner, 26 urpremierer ved frie teatergrupper,  og 12 forestillinger ved Norsk Dramatikkfestival.

(Kilde: "Å ri en tiger - en selvbiografisk teaterhistorie fra USA til Det Åpne Teater" av Anne-May Nilsen, Kolofon forlag,  2009)

 Styremedlemmer ved Det Åpne Teater 
Stian Sørlie (dramatiker og byrettsdommer), styreformann 1986-1992

Anne-May Nilsen (skuespiller og instruktør) 1986-1998

Esther Reiss (dramaturg og instruktør) 1986-1992

Barthold Halle (instruktør og dramatiker 1986-1992

Karl Sundby (skuespiller og dramatiker),  styremedlem 1989-1992, styreformann 1992-1997

Kristin Søhoel (dramatiker) Dramatikerforbundets observatør 1991-1992

Lennart Lidstrøm (dramatiker og instruktør) 1992-1998

Monna Tandberg (skuespiller) 1992-1999

Kirsten Sørlie (instruktør) 1992-1994

Ingunn Aarbakke (byrettsdommer) 1992-1994

Bentein Baardson (instruktør) 1994-1996

Ole Kjelstrup (økonom) styremedlem 1994-1997, styreformann 1997-1999

Edvard Rønning (dramatiker) 1996-1999

Kai Johnsen (instruktør) 1997-2000

Inger-Margrethe Lunde (dramatiker) 1998-2000

Andreas Markusson (dramatiker) 1998-2000

Fra 1996 ble Stiftelsens styremedlemmer oppnevnt av Norske Dramatikeres Forbund, Norsk Sceneinstruktørforening, Norsk Skuespillerforbund og Norsk Teater- og Orkesterforening.

 Eksterne lenker 
 Teaterets internettsider

Kategori:Teatre i Oslo
Kategori:Etableringer i 1986
Kategori:Opphør i 2009